ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลสายทองตำบลบางปลากดตำบลนรสิงห์ ตำบลป่าโมก ตำบลเอกราช ตำบลโรงช้างตำบลบางเสด็จและตำบลโผงเผง อำเภอป่าโมก จังหวัดอ่างทอง อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ.๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือจากจุดที่แนวเขตระหว่างอำเภอเมืองอ่างทองกับอำเภอป่าโมกตัดกับเส้นขนานกับศูนย์กลางคลองส่งน้ำชลประทาน ๑ ขวา - ๓ซ้าย - ๓ ซ้าย (คลองนรสิงห์) ระยะ ๓๐๐ เมตรเป็นเส้นตรงไปทางทิศตะวันออกเฉียงเหนือ ตามแนวเขตอำเภอเมืองอ่างทองจนบรรจบเส้นขนานกับศูนย์กลางคลองส่งน้ำชลประทาน ๑ ขวา (คลองบ้านสายทอง) ระยะ ๕๐๐เมตรทิศตะวันออกเป็นเส้นขนานกับศูนย์กลางคลองส่งน้ำชลประทาน ๑ ขวา (คลองบ้านสายทอง) ระยะ ๕๐๐ เมตรไปทางทิศใต้ทิศใต้ เป็นเส้นตั้งฉากกับทางหลวงแผ่นดินหมายเลข๓๐๙ ที่จุดตัดกันระหว่างศูนย์กลางคลองส่งน้ำชลประทาน ๑ ขวา (คลองบ้านสายทอง)กับศูนย์กลางทางหลวงแผ่นดินหมายเลข ๓๐๙ แล้วเป็นเส้นตรงไปทางทิศตะวันตกเฉียงใต้ข้ามแม่น้ำเจ้าพระยาจนบรรจบกับคลองส่งน้ำชลประทาน ๑ ซ้ายตรงจุดที่อยู่ห่างจากหลักเขตเทศบาลที่ ๗ ไปทางทิศใต้ตามแนวคลองส่งน้ำชลประทาน ๑ซ้าย เป็นระยะ ๓๕๐ เมตร แล้วเป็นเส้นตั้งฉากระยะ ๕๐๐ เมตรกับศูนย์กลางคลองส่งน้ำชลประทาน ๑ ซ้าย ไปทางทิศตะวันตกทิศตะวันตก เป็นเส้นตรงไปทางทิศตะวันตกเฉียงเหนือจนบรรจบเส้นตั้งฉากระยะ ๕๐๐ เมตร กับศูนย์กลางถนนสายป่าโมก -ผักไห่ ตรงจุดที่อยู่ห่างจากศูนย์กลางคลองส่งน้ำชลประทาน ๑ ซ้ายบรรจบกับศูนย์กลางถนนสายป่าโมก - ผักไห่ ไปทางทิศตะวันตกตามแนวถนนสายป่าโมก - ผักไห่ เป็นระยะ ๑,๓๐๐ เมตรแล้วเป็นเส้นตั้งฉากกับศูนย์กลางถนนสายป่าโมก -ผักไห่ ไปทางทิศเหนือ จนบรรจบกับเส้นขนานกับศูนย์กลางคลองส่งน้ำชลประทาน ๑ ขวา -๓ ซ้าย - ๓ ซ้าย (คลองนรสิงห์) ระยะ ๓๐๐ เมตรและเป็นเส้นขนานกับศูนย์กลางคลองส่งน้ำชลประทาน ๑ ขวา - ๓ซ้าย - ๓ ซ้าย (คลองนรสิงห์) ระยะ ๓๐๐ เมตร จนบรรจบกับแนวเขตระหว่างอำเภอเมืองอ่างทองกับอำเภอป่าโมกซึ่งเป็นจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้ทิศเหนือ จดแม่น้ำเจ้าพระยา ฝั่งตะวันออกขนานกับถนนคลองขุดวัดพายทองฟากใต้ ระยะ ๑๐๐ เมตรทิศตะวันออก จดทางหลวงแผ่นดินหมายเลข ๓๐๙ฟากตะวันออกทิศใต้ จดเส้นขนาน ระยะ ๑๕๐ เมตรถนนสาธารณะไม่ปรากฏชื่อ ฟากเหนือและเส้นต่อตรงจากจุดสิ้นสุด ของถนนจนจดแม่น้ำเจ้าพระยา ฝั่งตะวันออกทิศตะวันตก จดแม่น้ำเจ้าพระยา ฝั่งตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลสายทองตำบลบางปลากด ตำบลนรสิงห์ ตำบลป่าโมก ตำบลเอกราช ตำบลโรงช้าง ตำบลบางเสด็จและตำบลโผงเผง อำเภอป่าโมก จังหวัดอ่างทองภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่ง ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐ (๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ประกาศกระทรวงมหาดไทยนี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวลรุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยอัมภิญา/พิมพ์๒๒พฤษภาคม ๒๕๕๐ฐิติพงษ์/ตรวจ๑๙พฤศจิกายน ๒๕๕๐[๑] ราชกิจจานุเบกษา เล่ม ๑๒๐(เล่มที่ ๑๕)/ตอนพิเศษ ๑๐๑ ง/หน้า ๑/๔ กันยายน ๒๕๔๖